Incze Henrik
Inze Henrik, 1896-ig Izrael Henrich, (Nagyvárad, 1871. április 27. – Budapest V. kerülete, 1913. október 30.) magyar író, lapszerkesztő, librettista.

Élete 
Felsőfokú tanulmányait valószínűleg Berlinben folytatta. Huszonhat éves korában lett a Vígszínház színiiskolájában oktató, 1901-től három éven át pedig a Magyarország, később az Egyetértés, illetve a Neues Politisches Volksblatt című lapok színikritikusaként működött. 1901-ben ő indította meg és szerkesztette a Magyar Színészeti Almanachot, 1903-tól 1913-ig Magyar Művészeti Almanach címmel adták ki. Jelentős volt műfordítói tevékenysége is. Az új földesúr című operetthez librettót írt, amelyet Hűvös Iván zenésített meg.

1913. november 1-jén temették el a Kozma utcai izraelita temetőben.

Családja 
Izraelita vallású családban született, édesapja Israel Jakab, édesanyja Frankl Amália volt. 1911. október 24-én Budapesten házasságot kötött Amberg Emma Máriával (1877–1967), Amberg Lajos és Amant Rozália lányával. Unokaöccse Incze Sándor volt, a Színházi Élet felelős szerkesztője.

Művei 
 Operai Kalauz (Budapest, 1897)

Megjegyzések

Jegyzetek

Források 
 Magyar életrajzi lexikon I-II. Főszerk. Kenyeres Ágnes. Budapest, Akadémiai Kiadó, 1967-1969., l. 776.
 . A hozzáférés ideje: 2017. január 8.
 Magyar színházművészeti lexikon. Főszerk. Székely György. Budapest, Akadémiai Kiadó, 1994.
 

Nagyváradiak
1871-ben született személyek
1913-ban elhunyt személyek
Magyar írók
Magyar újságírók
Családi nevüket magyarosított személyek
A 11.300/1944. M. E. számú határozatban felsorolt szerzők